open-index/open-wikipedia-markdown huggingface dataset:
Αστρονομικός χρόνος

Με τον όρο **αστρονομικός χρόνος** ή **ναυτιλιακός χρόνος** χαρακτηρίζεται το σύνολο των συστημάτων χρόνου που ως βάση τους λαμβάνουν την περιστροφή της Γης σε σχέση προς τα ουράνια σώματα. Οποιοδήποτε ουράνιο σώμα ή σημείο της ουράνιας σφαίρας μπορεί να χρησιμοποιηθεί ως «σύστημα αναφοράς», του οποίου η δυτική ωρική γωνία θα αντιστοιχεί με τον χρόνο του ουράνιου αυτού σώματος. 
Με δεδομένα τα παραπάνω παρατηρούνται οι ακόλουθοι χρόνοι:

:1) Αστρικός χρόνος: Χαρακτηρίζεται όταν βάση της ωρικής γωνίας είναι ο Aries.
:2) Ηλιακός χρόνος: Χαρακτηρίζται με βάση την ωρική γωνία του Ήλιου.
:3) Τοπικός χρόνος: Χαρακτηρίζεται με βάση το τόπο ορισμένου γεωγραφικού μήκους
:4) Χρόνος Γκρήνουιτς: Χαρακτηρίζεται με βάση τον μεσημβρινό του Γκρήνουιτς
:5) Αληθής χρόνος: Χαρακτηρίζεται με βάση την πραγματική κάθε φορά φαινόμενη κίνηση του Ήλιου.
:6) Μέσος τοπικός χρόνος: Χαρακτηρίζεται με βάση την ισοταχή περί τη Γη κίνηση ενός υποθετικού *μέσου Ήλιου*.

## Δείτε επίσης
*Εξίσωση χρόνου
*Ώρα ζώνης
*Συμβατική ώρα
*Θερινή ώρα
*Αλλαγή ημερομηνίας
*Τήρηση χρόνου στα πλοία

Κατηγορία:Χρόνος στην αστρονομία
Αδελφός Άννα

Η ταινία ***Αδελφός Άννα*** είναι ασπρόμαυρη ελληνική δραματική ταινία του 1963, σε παραγωγή του Τζέιμς Πάρις και σκηνοθεσία του Γρηγόρη Γρηγορίου. Πρωταγωνιστούν οι Ξένια Καλογεροπούλου, Πέτρος Φυσσούν και Μάνος Κατράκης.**'

== Πλοκή ==

Μια ομάδα αρχαιοκαπήλων φτάνει σε κάποιο [[μοναστήρι]] στο [[Άγιο Όρος]], λίγο μετά το τέλος του [[Β΄ Παγκόσμιος Πόλεμος|Β΄ Παγκοσμίου Πολέμου]], αναζητώντας ένα πολύτιμο χριστιανικό κειμήλιο. Αρχηγός τους είναι ο ανιψιός του παλιού ηγουμένου της μονής. 

== Διανομή ==

* [[Ξένια Καλογεροπούλου]] - Άννα**'
* Πέτρος Φυσσούν - Ανδρέας**'
* [[Βύρων Πάλλης]] - Άλντο Φρατσίνι
* [[Μήτσος Λυγίζος]] - ηγούμενος
* [[Μάνος Κατράκης]] - πατήρ Βασίλειος**'
* Χαριτίνη Καρόλου - Τίνα
* Γιώργος Ρώης - Κλέμενς
* Θόδωρος Κεφαλόπουλος - μοναχός
* Λάζος Τερζάς - μοναχός
* Λάμπρος Κοτσίρης - μοναχός
* Λάκης Σκέλλας - μοναχός Αθανάσιος
* Γιώργος Οικονόμου - μέλος σπείρας
* Γιώργος Κυριακίδης - μέλος σπείρας

## Βραβεύσεις
Η ταινία μετείχε στο Φεστιβάλ Κινηματογράφου Θεσσαλονίκης 1963, στο οποίο ο Φυσσούν κέρδισε το βραβείο Α΄ ανδρικού ρόλου.

## Πληροφορίες
* Εισιτήρια: 218.112. 
* Βασισμένο σε μια ιδέα του Τζόαν Νόρμαν, που έζησε αρκετό διάστημα στο Άγιο Όρος.
Η ταινία λογοκρίθηκε σε μεγάλο βαθμό επειδή έθιγε για πρώτη φορά το ζήτημα της θρησκευτικής ηθικής, με υπαινιγμούς για την παιδεραστία  και τη σεξουαλική κακοποίηση.

## Παραπομπές


## Εξωτερικοί σύνδεσμοι
* Ο ''Αδελφός Άννα'' στην Ταινιοθήκη της Ελλάδος
*

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1963
Κατηγορία:Ελληνικές δραματικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ταινίες με μουσική σύνθεση Γιώργου Κατσαρού
Κατηγορία:Ταινίες βασισμένες σε έργα
Κατηγορία:Ταινίες γυρισμένες στην Ελλάδα
Κατηγορία:Ταινίες σε σενάριο Γρηγόρη Γρηγορίου
Κατηγορία:Ελληνικές ασπρόμαυρες ταινίες
Αμφιφανείς αστέρες

Ως **αμφιφανείς αστέρες** και κατ' επέκταση **αμφιφανείς αστερισμοί**, χαρακτηρίζονται αντίστοιχα οι αστέρες και οι αστερισμοί που κατά τη διάρκεια του 24ώρου μπορούν περιορισμένα να παρατηρηθούν, δηλαδή μόνο για κάποιο χρόνο που βρίσκονται πάνω από τον ορίζοντα του τόπου παρατήρησης. Οι κύκλοι απόκλισής τους τέμνουν αυτόν και επομένως παρουσιάζουν ημερινό και νυκτερινό τόξο. Οι αμφιφανείς αστέρες αποτελούν την ενδιάμεση κατάσταση των χαρακτηριζομένων αειφανών και αφανών αστέρων. 
Συνεπώς **αμφιφανείς αστέρες** είναι όσοι έχουν ομώνυμη ή ετερώνυμη απόκλιση \delta, αλλά όμως μικρότερη των 90^{\circ} - \phi.

Έτσι από μεν το ζενίθ θα διέρχονται οι αστέρες των οποίων η απόκλιση (\delta) είναι ομώνυμη του πλάτους (\phi), του παρατηρητή, και ίση προς αυτό, ενώ από το ναδίρ, λόγω συμμετρίας, θα διέρχονται οι αστέρες των οποίων η απόκλιση (\delta) είναι ίση και ετερώνυμη του πλάτους (\phi).

Σημειώνεται ότι αστέρες μηδενικής απόκλισης λέγονται εκείνοι που κινούνται επί του ουράνιου ισημερινού (όπως ο Ήλιος στις ισημερίες) που ανατέλλουν ακριβώς στην Ανατολή και δύουν ακριβώς στη Δύση με ίσο ημερινό και νυκτερινό τόξο δηλαδή 12 ώρες υπέρ και 12 ώρες υπό τον ορίζοντα. Εξ αυτού γίνεται αντιληπτό ότι οι αμφιφανείς που έχουν απόκλιση ομώνυμη του πλάτους του παρατηρητή, παρουσιάζουν ημερινό τόξο μεγαλύτερο του νυκτερινού και αντίθετα με ετερώνυμο πλάτος μεγαλύτερο το νυκτερινό έναντι του ημερινού. 

Κατηγορία:Αστέρες
Κατηγορία:Αστρονομική Ναυτιλία
Κατηγορία:Ουράνιο σύστημα συντεταγμένων
Αφανείς αστέρες

Ως **Αφανείς αστέρες** και κατ΄ επέκταση **αφανείς αστερισμοί**, χαρακτηρίζονται αντίστοιχα οι αστέρες και οι αστερισμοί που κατά τη φαινομενική περιστροφή της ουράνιας σφαίρας παραμένουν σε όλη τη διάρκεια του 24ώρου, (διανύουν όλη την τροχιά τους)  κάτω από τον ορίζοντα του τόπου παρατήρησης, δηλαδή δεν παρατηρούνται, παραμένοντας έτσι συνεχώς αόρατοι. 

Οι κύκλοι απόκλισής των δεν τέμνουν αυτόν (τον ορίζοντα) ενώ ουδεμία των μεσημβρινών διαβάσεων αυτών των αστέρων είναι ορατή. Άρα όριο αυτών των αστέρων είναι η άνω μεσημβρινή διάβαση αυτών που φθάνει μόλις υπό τον ορίζοντα, αλλά δεν είναι ορατή, δηλαδή εκείνων που η ετερώνυμος κλίση τους **δ = 90&deg; - [[γεωγραφικό πλάτος|φ]]**.
*Συνεπώς **αφανείς αστέρες** είναι όσοι έχουν ετερώνυμη απόκλιση και μεγαλύτερη των **90&deg; - φ**.

Κατηγορία:Αστέρες
Κατηγορία:Αστρονομική Ναυτιλία
Κατηγορία:Ουράνιο σύστημα συντεταγμένων
Διομήδης

Ο **Διομήδης** (

## Εξωτερικοί σύνδεσμοι
* Ελληνική μυθολογία
## Πηγές
*  (Ιταλικά)

Κατηγορία:Ήρωες της ελληνικής μυθολογίας
Κατηγορία:Τρωικός Πόλεμος
Κατηγορία:Θηβαϊκός κύκλος
Κατηγορία:Βασιλείς του Άργους
Κατηγορία:Μνηστήρες της Ωραίας Ελένης
Ζενιθιακή απόσταση

**Ζενιθιακή απόσταση** (Zenith distance) (**Ζ**) χαρακτηρίζεται στην αστρονομία και αστρονομική ναυτιλία η απόσταση ενός ουράνιου σώματος από το Ζενίθ που μετριέται επί του κάθετου κύκλου του και αποτελεί το συμπλήρωμα του αληθούς ύψους (Ηλ) του από τον μαθηματικό ορίζοντα. 
Όπου **Ζ + Ηλ = 90&deg;**,  επίσης **Ζ = 90&deg; - Ηλ** καθώς και **Ηλ = 90&deg; - Ζ**.

*Η Ζενιθιακή απόσταση ανάγεται στις Οριζόντιες συντεταγμένες.

Κατηγορία:Ουράνιο σύστημα συντεταγμένων
Κατηγορία:Αστρονομική Ναυτιλία
Πολική απόσταση

**Πολική απόσταση** (**ΡD** ή **Ρ**) χαρακτηρίζεται στην αστρονομία και αστρονομική ναυτιλία η γωνιακή απόσταση ενός ουράνιου σώματος από τον ουράνιο πόλο και υπολογίζεται επί του ωρικού κύκλου. Αποτελεί το συμπλήρωμα της απόκλισής και μπορεί να μεταβληθεί από 0°  έως 90°. Η πολική απόσταση ισούται με 90° μείον την απόκλιση του ουράνιου σώματος, δηλαδή **ΡD = 90° ± δ**,  (+) για φ και δ ετερώνυμα και (-) για φ και δ ομώνυμα. Η πολική απόσταση ενός ουράνιου σώματος στον ουράνιο ισημερινό ισούται με 90°.

*Η Πολική απόσταση ανάγεται στις ισημερινές συντεταγμένες.

Κατηγορία:Ουράνιο σύστημα συντεταγμένων
Ραιδεστός

Η **Ραιδεστός**, σήμερα **Τεκίρνταγ**/**Τεκιρντάγ** (),(στα βυζαντινά χρόνια ονομαζόταν **Βυσάνθη**), είναι παραλιακή πόλη της Τουρκίας. Αποτελεί μέρος της περιοχής η οποία είναι ιστορικά γνωστή υπό την ονομασία Ανατολική Θράκη και είναι χτισμένη στις όχθες της Θάλασσας του Μαρμαρά. Η Ραιδεστός είναι πρωτεύουσα της ομώνυμης επαρχίας. Το 2016, ο πληθυσμός της πόλης ήταν 176.848 κάτοικοι. Επιπλέον, στην πόλη υπάρχουν τιμητικά προξενεία της Ουγγαρίας και της Βουλγαρίας.

## Τοποθεσία
Η Ραιδεστός βρίσκεται στη βόρεια ακτή της Θάλασσας του Μαρμαρά, 135 χιλιόμετρα δυτικά της Κωνσταντινούπολης. Ο κόλπος της Ραιδεστού περικλείεται από το μεγάλο ακρωτήριο του βουνού, που έδωσε το τουρκικό όνομα στην πόλη, (Τεκίρ Νταγ), ύψους 921 μ.. Μεταξύ της πόλης και του Σάρκιοϊ, βρίσκεται ένα άλλο βουνό, το Γκάνος Ντάγι (Ganos Dağı).

## Κλίμα
Η Ραιδεστός έχει οριακό μεσογειακό/υγρό υποτροπικό κλίμα (ταξινόμηση κλίματος Κέππεν: Csa/Cfa). Τα καλοκαίρια είναι μακρά, ζεστά και υγρά, ενώ οι χειμώνες είναι δροσεροί και υγροί. Οι χιονοπτώσεις είναι αρκετά συχνές μεταξύ των μηνών Δεκεμβρίου και Μαρτίου.

## Ονομασίες και ετυμολογία
Η πόλη ιδρύθηκε τον 6ο π.Χ. αιώνα από αποίκους προερχόμενους από τη Σάμο και ονομαζόταν **[[Βισάνθη]]**. Παράλληλα, υποστηρίζεται η άποψη πως στη συνέχεια εγκαταστάθηκαν σε αυτή και Αθηναίοι άποικοι. Αργότερα έγινε γνωστή ως Ραιδεστός, ονομασία που ευρισκόταν σε χρήση κατά τη βυζαντινή περίοδο. Κατόπιν μετονομάστηκε σε Ρόντοστσουκ (Rodosçuk) μετά την κατάληψή της από τους Οθωμανούς κατά τη διάρκεια του 14ου αιώνα (στις δυτικοευρωπαϊκές γλώσσες η συγκεκριμένη ονομασία αποδιδόταν ως *Ροντοστό*). Μετά τον 18ο αιώνα η πόλη αναφερόταν από τους Οθωμανούς ως *Τεκφούρ νταγ* ή *Τεκίρ νταγ*, με βάση την τουρκική λέξη *[[τεκφούρ]]*, που σημαίνει *ανίερος*.

## Ιστορία
Ως Ραιδεστός ανέπτυξε αξιόλογο πολιτισμό, άκμασε ιδιαίτερα κατά τους βυζαντινούς χρόνους και έγινε έδρα του μητροπολίτη Ηρακλείας. Κατά την οθωμανική περίοδο γνώρισε σημαντική εμπορική ανάπτυξη, κυρίως λόγω της επίκαιρης θέσης της. Παράλληλα, ήταν γνωστή για τα σιδηρουργεία της (τα οποία βρίσκονταν κυρίως στον έλεγχο της αρμενικής κοινότητας) και το εμπόριο υφασμάτων. Στη σύγχρονη ιστορία άλλαξε διαδοχικά κυρίαρχους αρκετές φορές: κατά τους Βαλκανικούς Πολέμους, καταλήφθηκε το 1912 από τον βουλγαρικό στρατό, ωστόσο ανακατελήφθη από τους Τούρκους το επόμενο έτος. Το 1920, προσαρτήθηκε στην Ελλάδα με τη Συνθήκη των Σεβρών και υπήχθη στον νομό Ραιδεστού. Μετά τη Μικρασιατική Καταστροφή το 1922, ο ελληνικός πληθυσμός της πόλης μεταφέρθηκε στην Ελλάδα.

## Προσωπικότητες
Στην πόλη γεννήθηκαν ο Μεγάλος Βεζίρης Μπεκρί Μουσταφά, ο Οθωμανός ποιητής Ναμίκ Κεμάλ, ο Έλληνας πολιτικός Φίλιππος Μανουηλίδης και ο σύγχρονος Τούρκος πανεπιστημιακός Ερχάν Ταμπάκογλου. Επιπλέον, εκεί πέρασε τα τελευταία χρόνια της ζωής του ο Ούγγρος ευγενής και επαναστάτης Φραγκίσκος Ράκοζι.

## Παραπομπές


## Εξωτερικοί σύνδεσμοι
* 
*
Παρασκευή και 13

Οποιαδήποτε **Παρασκευή** συμπίπτει με τις 13 ενός μήνα θεωρείται κακότυχη στις Αγγλοσαξονικές, Γαλλικές, Γερμανικές και Πορτογαλικές περιοχές του κόσμου. Παρόμοιες δεισιδαιμονίες υπάρχουν και σε άλλες παραδόσεις: στην Ελλάδα και την Ισπανία, για παράδειγμα, το ρόλο αυτό έχει η "Τρίτη και 13". Ο φόβος της Παρασκευής και 13 ονομάζεται στα αγγλικά **paraskavedekatriaphobia** (μία λέξη που προέρχεται από τις ελληνικές λέξεις *Παρασκευή*, *δεκατρείς* και *φοβία*) και είναι ειδική μορφή της τρισκαιδεκαφοβίας . Η λέξη μπορεί να ευρεθεί επίσης ως *paraskevidekatriaphobia* (*παρασκευηδεκατριαφοβία*). 

Στην Πληροφορική υπάρχει επίσης και ένας ιός με το όνομα "Παρασκευή και 13" (Friday 13th), ο οποίος έχει το χαρακτηριστικό να ενεργοποιείται όταν το ημερολόγιο του υπολογιστή δείξει ημέρα Παρασκευή και ημερομηνία 13.

## Ιστορία της Παρασκευής και 13
Πριν τον 19ο αιώνα, ο αριθμός 13 θεωρούνταν γενικά ως φέρων κακή τύχη. Την ίδια εικόνα είχε και η Παρασκευή, αν και δεν υπήρχε κάποια σχέση μεταξύ των δύο. Η πρώτη αναφορά σε μία "Παρασκευή και 13" έγινε μάλλον στις αρχές του 19ου αιώνα.

Μπορούμε όμως να αναφέρουμε και ένα γεγονός που μπορεί να  αποτέλεσε και την έναρξη για την θεώρηση της Παρασκευής και 13 ως κακότυχης μέρας, και  έχει τις ρίζες της στην σύλληψη όλων των Ναϊτών Ιπποτών , ως αιρετικών, την Παρασκευή 13 Οκτωβρίου του 1307, από τον Βασιλιά της Γαλλίας, Φίλιππο Δ΄ (Φίλιππος ο Ωραίος). 

Πέρα από τις γραπτές αναφορές, πάντως, πολλές δημοφιλείς ιστορίες υπάρχουν σχετικά με την προέλευση της δεισιδαιμονίας:

* Ο Μυστικός Δείπνος, με ιστορίες ότι ο Ιούδας Ισκαριώτης ήταν ο 13ος καλεσμένος, ενώ η Σταύρωση του Ιησού συνέβη την ημέρα Παρασκευή.
* Ότι η Εύα προσέφερε το μήλο στον Αδάμ κατά ημέρα Παρασκευή (η πεποίθηση ότι ήταν ένα μήλο πιθανότατα προέρχεται από την ομοιότητα της Λατινικής λέξεις malus = "κακό" και malum = "μήλο").

## Παραπομπές


Κατηγορία:Λαογραφία
Aérospatiale

Η **Aérospatiale** ήταν γαλλική αεροναυπηγική εταιρεία με κύρια ασχολία την παραγωγή πολιτικών και στρατιωτικών αεροσκαφών, αλλά και πυραύλων.

Η εταιρεία ιδρύθηκε το 1970 έπειτα από τη συγχώνευση των (κρατικών) Sud Aviation, Nord Aviation και της *Société d'études et de réalisation d'engins balistiques* (*SÉREB*). Από το 1971 διευθυντές της ήταν οι Émile Dewoitine και Bernard Dufour.

Το 1992 η DaimlerBenz Aerospace (DASA) και η Aérospatiale εναρμόνισαν τα τμήματα σχεδιασμού ελικοπτέρων τους για τη δημιουργία του ομίλου Eurocopter Group.

Το 1999 η Aérospatiale συγχωνεύεται με τη Matra Haute Technologie, οπότε δημιουργείται η Aérospatiale-Matra. Το 2001 το τμήμα σχεδιασμού πυραύλων της Aérospatiale-Matra συγχωνεύεται με αυτό της Matra BAe Dynamics και το αντίστοιχο της Alenia Marconi Systems για τη δημιουργία της MBDA.

Στις 10 Ιουλίου 2000 η Aérospatiale-Matra συγχωνεύεται με την Ισπανική Construcciones Aeronáuticas SA (CASA) και την Γερμανική DaimlerChrysler Aerospace AG (DASA) για τη δημιουργία του Ευρωπαϊκού Ομίλου Αεράμυνας και Διαστημικής Υπηρεσίας, European Aeronautic Defence and Space Company (EADS).

## Προϊόντα

Η εταιρεία συνεργάστηκε στενά με την Βρετανική Westland για την παραγωγή των ελικοπτέρων Puma, Gazelle and Lynx.

*Επιβατικά Airbus
*Ελικόπτερα Alouette II και Alouette III
*Δορυφόρος Arabsat
*Πύραυλος Ariane
*Ελικοφόρα αεροσκάφη ATR 42 και ATR 72 (μαζί με την Alenia)
*ATSF (δεν πραγματοποιήθηκε)
*Επιβατικό τζετ Caravelle
*Υπερηχητικό επιβατικό Concorde (μαζί με την British Aircraft Corporation)
*Εμπορευματικό Corvette
*Ελικόπτερο Dauphin
*Εκπαιδευτικό Epsilon
*Πύραυλος Exocet missile
*Ελικόπτερο Gazelle
*Διαστημικό λεωφορείο Hermes (δεν πραγματοποιήθηκε)
*Ελικόπτερο Lama
*Εκπαιδευτικό/Επιθετικό Magister
*Ελικόπτερο Puma
*Δορυφόρος Spacebus 300
*Ελικόπτερο Squirrel
*Ναυτικό εκπαιδευτικό/Επιθετικό Zephyr

## Διευθυντές
*Émile Dewoitine (1971-1979)


Εικόνα:Ariane-44lp.gif|Ο πύραυλος Ariane
Εικόνα:Gazelle 1.jpg|Το ελικόπτερο Aérospatiale Gazelle
Εικόνα:Aerospatiale.puma.hc1.fairford.arp.jpg|Westland/Aérospatiale Puma της RAF
Εικόνα:Aerospatiale AS350BA (D-HHTL).jpg|Το ελικόπτερο AS 350 BA
Εικόνα:Aerospatiale Corvette SN601.jpg|Το Aérospatiale Corvette πέταξε πρώτη φορά το 1970 και μπήκε σε υπηρεσία το 1974. Μόνον σαράντα κατασκευάστηκαν.


## Εξωτερικοί σύνδεσμοι
* 

Κατηγορία:Αεροναυπηγική
Κατηγορία:Επιχειρήσεις της Γαλλίας
Κατηγορία:Εταιρείες κατασκευής αεροσκαφών
Πόλεμος της Επανάκτησης

Ο **Πόλεμος της Επανάκτησης** (γαλλικά: *Guerre de Dévolution*) ήταν ενας πόλεμος ανάμεσα στη Γαλλία και την Ισπανία, από το 1667 ως το 1668, και παράλληλα ο πρώτος μεγάλος πόλεμος του Λουδοβίκου ΙΔ΄. Τότε η Γαλλία διεκδικούσε μερίδιο από τις Ισπανικές Κάτω Χώρες.

Κατηγορία:Πόλεμοι της Γαλλίας
Κατηγορία:Πόλεμοι της Ισπανίας
Συνθήκη Παρισίων (1856)

right|thumb|300px|Υπογραφή της Συνθήκης. Χαρακτικό του 1856 στο ''Magazin Istoric''
Η Συνθήκη με την οποία τερματίστηκε ο Κριμαϊκός Πόλεμος υπογράφτηκε στο Παρίσι στις 30 Μαρτίου 1856. Η συνθήκη υπογράφτηκε μεταξύ Ρωσίας, Μεγάλης Βρετανίας, Γαλλίας, Πεδεμοντίου και Οθωμανικής αυτοκρατορίας.

Με βάση τη συνθήκη ο Εύξεινος Πόντος μετατρεπόταν σε ουδέτερη ζώνη, απαγορευομένης της εισόδου πολεμικών πλοίων και οχυρώσεως των παραλίων, εξαιρώντας μόνο τα οθωμανικά εδάφη. Επίσης οι Παραδουνάβιες ηγεμονίες ετέθησαν υπό καθεστώς συλλογικής προστασίας, απ' όλες τις ευρωπαϊκές δυνάμεις, παραμένοντας υπό ονομαστική οθωμανική επικυριαρχία. Επίσης αποδόθηκε στη Μολδαβία η νότιος Βεσσαραβία, που είχε καταληφθεί από τους Ρώσους με τη συνθήκη της Αδριανουπόλεως (1828). Τέλος η Ρωσία υποχρεώθηκε να παραιτηθεί των δικαιωμάτων της ως προστάτιδος των Ορθοδόξων.

Οι κυριότερες συνέπειες της συνθήκης ήταν η ένταξη της Οθωμανικής αυτοκρατορίας στη χωρία των Ευρωπαϊκών δυνάμεων (Ευρωπαϊκή Συναυλία) και η προσωρινή, όπως αποδείχθηκε, ανάσχεση της ρωσικής επεκτατικής πολιτικής. Παράλληλα αναθερμάνθηκαν οι σχέσεις των Οθωμανών με τους Γάλλους.

## Εξωτερικοί σύνδεσμοι
* 

Κατηγορία:Ανατολικό Ζήτημα
Παρισίων
Παρισιων 1856
Ιερά Μητρόπολις Ηρακλείας

thumb|Πιστοποιητικό βάπτισης
Η **Μητρόπολη Ηρακλείας** είναι ιστορική Μητρόπολη του Οικουμενικού Πατριαρχείου, με έδρα ιστορικά τη Ραιδεστό.

Ο τίτλος του Μητροπολίτη Ηρακλείας είναι κενός από το 2007.

## Ιστορικά στοιχεία
Πριν τη μεταφορά της πρωτεύουσας της Ρωμαϊκής Αυτοκρατορίας από τη Ρώμη στην Κωνσταντινούπολη, ο επίσκοπος Βυζαντίου υπαγόταν διοικητικά στη Μητρόπολη Ηρακλείας. Αργότερα, περί τον 4ο αιώνα, αποδεσμεύτηκε και ανυψώθηκε και σε Πατριάρχη.

Εξαιτίας αυτών των ιστορικών λόγων, η Μητρόπολη Ηρακλείας ήταν από τις σημαντικότερες μητροπόλεις του Οικουμενικού Θρόνου, και ο μητροπολίτης της είχε το προνόμιο να χειροτονεί τον Πατριάρχη και να του επιδίδει την ποιμαντορική ράβδο.

Σήμερα η Μητρόπολη δεν υφίσταται πλέον, ελλείψει ποιμνίου μετά την ανταλλαγή πληθυσμών. Το Οικουμενικό Πατριαρχείο συνεχίζει μέχρι και σήμερα να απονέμει σε Επίσκοπό του τον τίτλο του *Γέροντος Μητροπολίτου Ηρακλείας*.

### Επισκοπικός κατάλογος

## Δείτε επίσης
*Ραιδεστός
*Νέα Ραιδεστός Θεσσαλονίκης
*Νέα Ηράκλεια Χαλκιδικής

## Παραπομπές


## Πηγές
* 
* 
* 
* 
*  
* 
* 
* 
* 
* 
* 

Ηρακλειας

Κατηγορία:Ανατολική Θράκη
Θρακολογία

**Θρακολογία** ονομάζεται η επιστήμη που σκοπό έχει τη μελέτη του αρχαίου Θρακικού πολιτισμού, από την απώτατη αρχαιότητα μέχρι και τον 4ο μ.Χ. αιώνα. Η μελέτη των Θρακικών σπουδών γνώρισε ιδιαίτερη προβολή κατά τα τέλη του 19ου και στις αρχές του 20ου αιώνα, όταν ο Αλέξανδρος Φόλ άρχισε να μελετά τα αρχαία θρακικά μνημεία των παραλίων της Μαύρης Θάλασσας. Μάλιστα ιδρύθηκε στη Βουλγαρία και σχετικό Ινστιτούτο, ως παράρτημα της Βουλγαρικής Ακαδημίας Επιστημών.

## Γνωστικά Πεδία
Η Θρακολογία μελετά κυρίως την ιστορία των αρχαίων θρακικών φύλων και των κρατών που αυτά συγκρότησαν, τη θρακική μυθολογία και θρησκεία, καθώς και τη θρακική διάλεκτο. Στην Ελλάδα δεν μελετάται αυτοτελώς, με μόνη εξαίρεση το Θρακικό Λαογραφικό και Εθνολογικό Μουσείο. Ως γνωστικό αντικείμενο μοιράζεται μεταξύ Αρχαιολογίας και Λαογραφίας.

## Εξωτερικοί σύνδεσμοι
*Επίσημη Ιστοσελίδα του Ινστιτούτου Θρακολογίας
*Thracology.org

Κατηγορία:Αρχαία Θράκη
Κατηγορία:Ιστορία της Θράκης
Κατηγορία:Ευρωπαϊκές σπουδές
Μαγικό Ξάνθης

Το **Μαγικό** είναι οικισμός της Θράκης στην Περιφερειακή Ενότητα Ξάνθης.

## Γενικά - ιστορικά στοιχεία
Το Μαγικό βρίσκεται στο κέντρο της πεδιάδας της Ξάνθης σε υψόμετρο 25 μέτρα ενώ απέχει περίπου 8 χιλιομέτρων νοτίως της Ξάνθης και 7 δυτικά της Γενισέας (έδρα του δήμου).

Το χωριό αρχικά απαρτιζόταν από δύο συνοικισμούς, έναν νότιο όπου εγκαταστάθηκαν οι Θρακιώτες και Μικρασιάτες πρόσφυγες και ένα βορεινό για τους Ποντίους. Τα τελευταία χρόνια, με την μαζική εγκατάσταση  από την Ανατολική Ευρώπη, αλλά και οικογενειών από την Ξάνθη, οι δύο αρχικοί συνοικισμοί ενώθηκαν και επεκτάθηκαν κυρίως προς νότο. Στα νότια του χωριού βρίσκονται οι εγκαταστάσεις της βιομηχανίας Πλαστικά Θράκης.

Πρόκειται για χριστιανικό οικισμό της περιοχής, ο οποίος υπαγόμενος με βάση το σχέδιο Καλλικράτης στον Δήμο Αβδήρων, στη δημοτική ενότητα Βιστωνίδος. Μέχρι την εφαρμογή του σχεδίου Καποδίστριας και την ίδρυση του εν λόγω δήμου αποτελούσε μαζί με τον μουσουλμανικό οικισμό Αλκυόνη την Κοινότητα Μαγικού. Η πλειοψηφία των κατοίκων του είναι προσφυγικής καταγωγής. Ο οικισμός ιδρύθηκε το 1924. Η εκκλησία του χωριού είναι αφιερωμένη στους Αγίους Κωνσταντίνο και Ελένη. Η 21 Μαΐου, ημέρα εορτής της εκκλησίας συνδέεται με πανήγυρη, στην οποία αποδίδεται και η ονομασία του χωριού, πανηγύρι του Μαγιού→Μαγιάτικο→Μαγικό. Μέχρι το 1912 ονομαζόταν «Κοτζά-Μαμουτλή τσιφλίκι», υπαγόμενο στο Βιλαέτι Αδριανουπόλεως, στο Σαντζάκι Γκιουμουλτζίνας.

## Απογραφές πληθυσμού
Οι απογραφές πληθυσμού μετά τον Β΄ Παγκόσμιο Πόλεμο είναι:

## Εξωτερικοί σύνδεσμοι
* Πληροφορίες για την ιστορία του χωριού

## Παραπομπές


Κατηγορία:Δήμος Βιστωνίδος
Κατηγορία:Χωριά της περιφερειακής ενότητας Ξάνθης
Κατηγορία:Δήμος Αβδήρων
Νόμος της παγκόσμιας έλξης

right|250px|thumb|Οι ελκτικές δυνάμεις κρατούν τους πλανήτες σε σταθερές αποστάσεις και τροχιές γύρω από τον ήλιο. (Η εικόνα δεν βρίσκεται σε κλίμακα) Ο Ισαάκ Νεύτων (1642-1727) διετύπωσε τον περίφημο **Νόμο της παγκόσμιας έλξης** όπου κατ΄ αυτόν:

* *Οι ελκτικές δυνάμεις μεταξύ δύο ουρανίων σωμάτων είναι ανάλογες του γινομένου των [[μάζα|μαζών]] τους και αντιστρόφως ανάλογες του τετραγώνου της μεταξύ των [[κέντρο μάζας|κέντρων μάζας]] τους [[Απόσταση (αστρονομία)|απόστασης]]*.

Ο παραπάνω νόμος εκφράζεται με τη μαθηματική σχέση:

:F = G \frac{m_1 m_2}{r^2}

όπου **F** είναι η ελκτική δύναμη σε Νιούτον, **G** η σταθερά της παγκόσμιας έλξης, **m<sub>1</sub>** και **m<sub>2</sub>** οι μάζες αδράνειας των δύο σωμάτων σε χιλιόγραμμα, και **r** η μεταξύ τους απόσταση σε μέτρα. 

Η σταθερά της παγκόσμιας έλξης, G, έχει συνιστώμενη τιμή βάσει της επιστημονικής επιτροπής CODATA ίση με (σε μονάδες SI):

: G  = 6.67428(67) \times 10^{-11} \ \mbox{N} \ \mbox{m}^2 \ \mbox{kg}^{-2} \,

με σχετικό σφάλμα 1 προς 104.

## Σημειώσεις
Δια του παραπάνω νόμου δόθηκε η φυσική εξήγηση των προηγηθέντων νόμων του Κέπλερ, οι οποίοι με τη σειρά τους προέκυψαν από τις παρατηρήσεις του Τύχο Μπράχε. Όμως προς χάριν του νόμου αυτού ο Νεύτων θεωρήθηκε "πατέρας της ουράνιας μηχανικής". 

Οι θεωρίες αυτές διαδραμάτισαν σημαντικό ρόλο στην επεξηγήση της εξέλιξης του σύμπαντος, και χρησιμοποιήθηκαν για να περιγράψουν το πως:
* Η Γη περιστρέφεται γύρω από τον ήλιο
* Υπάρχουν οι παλιρροϊκές δυνάμεις που προκαλούν και το φαινόμενο της παλίρροιας. 
* Οι γαλαξίες συγκρούονται μεταξύ τους στο σύμπαν.
Η χρήση του νόμου της παγκόσμιας έλξης για την επεξήγηση των κοσμολογικών φαινομένων, αντικαταστάθηκε από αυτή της γενικής θεωρίας της σχετικότητας του Άινστάιν το 1915.

## Δείτε επίσης
* Νόμοι Πλανητικού Συστήματος.
* Βαρύτητα
* Παράδοξο του Μπέντλεϊ
* Γενική θεωρία της σχετικότητας

## Πηγές



Κατηγορία:Θεωρίες βαρύτητας
Κατηγορία:Ισαάκ Νεύτων
Παγκοσμια ελξη
Αγγλική Φούτμπολ Λιγκ

Η **Αγγλική Φούτμπολ Λιγκ** (αγγλικά: *English Football League*, EFL) αναφέρεται και ως *Sky Bet EFL* για εμπορικούς λόγους, είναι μία ένωση η οποία αφορά επαγγελματικά ποδοσφαιρικά σωματεία από την Αγγλία και την Ουαλία. Ιδρύθηκε το 1888 ως **Η Φούτμπολ Λιγκ** (The Football League) και διοργάνωνε το παλαιότερο πρωτάθλημα στο παγκόσμιο ποδόσφαιρο, τη Φούτμπολ Λιγκ Φερστ Ντιβίζιον (Football League First Division). Ήταν το κορυφαίο πρωτάθλημα ποδοσφαίρου στην Αγγλία από την ίδρυσή της, τον 19ο αιώνα, μέχρι το 1992, όταν 22 κορυφαίοι σύλλογοι αποχώρισαν για να σχηματίσουν την Πρέμιερ Λιγκ (Premier League) (μειώθηκαν σε 20 ομάδες το 1995).

## Δομή
Από το 1995, η ένωση περιλαμβάνει 72 αθλητικούς συλλόγους, οι οποίοι διαιρούνται σε τρεις κατηγορίες που βρίσκονται κάτω από την ανώτατη κατηγορία του Αγγλικού ποδοσφαίρου, την Πρέμιερ Λιγκ. Οι κατηγορίες που περιλαμβάνει είναι η Τσάμπιονσιπ (Championship) η Λιγκ Ουάν (League One) και η Λιγκ Του (League Two).

## Τρόπος διεξαγωγής των πρωταθλημάτων
Διεξάγονται σύμφωνα με τους κανονισμούς δύο αγώνες με κάθε ζευγάρι ομάδων, εντός και εκτός έδρας, και υπάρχει βαθμολογία σύμφωνα με την οποία η νίκη δίνει τρεις βαθμούς στη νικήτρια, η ισοπαλία έναν βαθμό σε αμφότερες τις ομάδες και η ήττα κανέναν βαθμό στην ηττημένη ομάδα. Στο τέλος της σεζόν γύρω στα μέσα του Μαΐου, απονέμεται ο τίτλος της πρωταθλήτριας στην πρώτη ομάδα στη βαθμολογία.

Επίσης τρεις ομάδες της Τσάμπιονσιπ προάγονται στην Πρέμιερ Λιγκ, οι δύο πρώτες αυτόματα και η τρίτη έπειτα από μίνι πρωτάθλημα (Championship Playoffs) ανάμεσα στις ομάδες που τερμάτισαν στις 3η, 4η, 5η κι 6η θέσεις. Η 6η αντιμετωπίζει την 3η και η 5η την 4η εντός κι εκτός έδρας, οι δε νικήτριες παἰζουν μεταξύ τους στον τελικό. Κατ' αντιστοιχία οι τρεις τελευταίες ομάδες από την Πρέμιερ Λιγκ υποβιβάζονται στην Τσάμπιονσιπ. Όμοια γίνονται υποβιβασμοί και προαγωγές από τη Λιγκ Ουάν και τη Λιγκ Του προς τις ανώτερες και κατώτερες κατηγορίες.

## Δείτε επίσης
* Σύστημα ποδοσφαιρικών πρωταθλημάτων Αγγλίας

## Παραπομπές


## Εξωτερικοί σύνδεσμοι
* Επίσημη ιστοσελίδα
* Oke Stream 

Κατηγορία:Ποδόσφαιρο στην Αγγλία
ATR

Ο Ίταλο-Γαλλικός κατασκευαστικός όμιλος αεροσκαφών **Aerei da Trasporto Regionale** ή **Avions de Transport Régional** (**ATR**) ιδρύθηκε το 1981 από την Γαλλική Aérospatiale (τώρα EADS) και την Ιταλική Aeritalia (τώρα Alenia Aeronautica).  

Τα κυρίως προϊόντα της είναι τα ελικοφόρα επιβατικά αεροσκάφη **[[ATR 42]]** και **[[ATR 72]]**. 

Η μονάδα παραγωγής της Alenia Aeronautica βρίσκεται στο Pomigliano κοντά στη Νάπολη, όπου και παράγονται η άτρακτος και το ουραίο τμήμα. Τα φτερά συναρμολογούνται από την EADS Sogerma Services στο Μπορντώ της Γαλλίας. Η τελική συναρμολόγηση, πτητική αξιολόγηση και παραδόσεις επιβλεπονται από την ΑΤR στην Τουλούζη. 

Ο Filippo Bagnato είναι ο διευθυντής του ομίλου. Η εταιρεία σημείωσε κέρδη ύψους € 34,206 εκατομμυρίων (2005) (προ φόρων) και διαθέτει 570 υπαλλήλους. Η EADS κατέχει το 50% της εταιρείας και η Alenia Aeronautica το υπόλοιπο 50%.

 
## Πηγές


## Εξωτερικοί σύνδεσμοι

* Επίσημος ιστότοπος της ATR

Κατηγορία:Αεροναυπηγική
Κατηγορία:Εταιρείες κατασκευής αεροσκαφών
Ενδημισμός

[μικρογραφία|300x300εσ|Το [κρι-κρι (*Capra aegagrus creticus*') αποτελεί ενδημικό είδος της Κρήτης]]

Στη βιολογία, **ενδημικό** ονομάζεται ένα είδος, είτε του ζωικού βασιλείου είτε του φυτικού, που ζει σε έναν οριοθετημένο (ή και απομονωμένο) γεωγραφικό χώρο. Για να είναι ενδημικό ένα είδος πρέπει να έχει δημιουργηθεί και να έχει εξελιχθεί σε εκείνον τον χώρο.

Με μεταφορική έννοια, η λέξη χρησιμοποιείται επίσης για να περιγράψει ένα κοινωνικό φαινόμενο που επαναλαμβάνεται / αναπαράγεται συνεχώς σε μια συγκεκριμένη περιοχή ή ένα συγκεκριμένο τομέα.

## Δείτε επίσης
* Φυσική επιλογή

## Εξωτερικοί σύνδεσμοι

Κατηγορία:Βιογεωγραφία
Κατηγορία:Βιοποικιλότητα
Κατηγορία:Ενδιαίτημα
Χρυσούλα Ζώγια

300px|right|thumb|Το ''Σπίτι με το Τριαντάφυλλο'', η οικία-μουσείο της ζωγράφου Χρυσούλας Ζώγια στον Βόλο. Το εξωτερικό του σπιτιού είναι διακοσμημένο από την ίδια την ζωγράφο.
Η **Χρυσούλα Ζώγια** (Βόλος, 1914 ή 1917 &ndash; Βόλος, 28 Απριλίου 1992) ήταν Ελληνίδα ζωγράφος.

Οι γονείς της κατάγονταν από το Πήλιο, ο πατέρας της καταγόταν από την Πορταριά και η μητέρα της, το γένος Οικονομίδου, καταγόταν από τον Άγιο Γεώργιο Νηλείας. Παρακολούθησε μαθήματα ζωγραφικής κοντά στον αμοργιανό προσωπογράφο και αγιογράφο Νικήτα Γρύσπο, που τότε εκείνος δίδασκε στον Βόλο, και αργότερα κοντά στον ακαδημαϊκό ζωγράφο Σπυρίδωνα Βικάτο. 

Τα πρώτα της έργα είναι προσωπογραφίες και σχέδια με εμφανή την επιρροή των δασκάλων της. Αργότερα, ταξίδεψε πολύ στην Ελλάδα και στο εξωτερικό και πολλά έργα της απεικονίζουν τόπους που επισκέφθηκε η ίδια. 

Ήταν πολύ γνωστή στην κοινωνία του Βόλου, αλλά και σε όλο το Πήλιο, το οποίο αγαπούσε ιδιαιτέρως. Σκίτσα της παρουσιάζονταν συχνά στις σελίδες των τοπικών εφημερίδων του Βόλου. Με τη διαθήκη της δώρισε το σπίτι της, γνωστό ως το *Σπίτι με το Τριαντάφυλλο,* με περίπου 250 έργα της και τα προσωπικά της είδη στον Δήμο Βόλου για να γίνει μουσείο–πινακοθήκη. Από το 1994, το *Σπίτι με το Τριαντάφυλλο*, που βρίσκεται στην γωνία των οδών Ανθίμου Γαζή και Βλαχάβα, είναι ανοιχτό στο κοινό.

Επίσης, η Ζώγια δώρισε πολλά έργα της, καθώς και φωτογραφίες της, στην Κοινότητα Πορταριάς και εκτίθενται πλέον στο Ιστορικό και Λαογραφικό Μουσείο της Πορταριάς.

## Παραπομπές


## Εξωτερικοί σύνδεσμοι
*Χρυσούλα Ζώγια στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες ζωγράφοι του 20ού αιώνα
Κατηγορία:Ελληνίδες ζωγράφοι
Εθνικός ύμνος του Καναδά

Το τραγούδι **Ω Καναδά** (γαλλικά: Ô Canada· αγγλικά: Οh Canada) είναι ο εθνικός ύμνος του Καναδά.

Τους στίχους του τραγουδιού έγραψε ο κεμπεκιώτης νομικός και λογοτέχνης Αδόλφος Βασίλειος Ρουτιέ (1839–1920) και τη μουσική ο κεμπεκιώτης συνθέτης Καλιξά Λαβαλλέ (1842–1891). 

Το τραγούδι γράφτηκε για τη γαλλοκαναδική εθνική οργάνωση «Άγιος Ιωάννης ο Βαπτιστής» (*Société Saint-Jean-Baptiste*) και παρουσιάστηκε για πρώτη φορά στην Πόλη του Κεμπέκ στις 24 Ιουνίου του 1880. 

Τους αγγλικούς στίχους τούς έγραψε το 1908, ο Ρόμπερτ Στάνλεϋ Γουίαρ (αγγλ., Robert Stanley Weir), δικηγόρος από το Μόντρεαλ.

Το τραγούδι έγινε επισήμως εθνικός ύμνος του Καναδά πολλές δεκαετίες αργότερα: την 1η Ιουλίου του 1980.

## Επίσημοι στίχοι

Το πρωτότυπο ποίημα στα γαλλικά και το αντίστοιχο στα αγγλικά περιέχουν συνολικά 27 στίχους σε τρεις στροφές.

## Παραπομπές


## Εξωτερικοί σύνδεσμοι

* Canadian Heritage (National Anthem: O Canada) 
* Υπουργείο Δικαιοσύνης - Διαταγή για τον εθνικό ύμνο 
* Η ιστορία του τραγουδιού

Καναδας
Κατηγορία:Εθνικά σύμβολα του Καναδά
Κατηγορία:Τραγούδια του 1880
Κατηγορία:Πολύγλωσσα τραγούδια
Η λίμνη των στεναγμών

***Η λίμνη των στεναγμών*** είναι ελληνικό ιστορικό δράμα του 1959 με τους Ειρήνη Παππά, Ανδρέα Μπάρκουλη, Τζαβαλά Καρούσο και Ελένη Ζαφειρίου σε σενάριο και σκηνοθεσία Γρηγόρη Γρηγορίου.

## Πλοκή

Η ταινία μας μεταφέρει στην προεπαναστατική Ελλάδα και περιγράφει τη σχέση του γιου του Αλή Πασά (Τζαβαλάς Καρούσος), του Μουχτάρ (Ανδρέας Μπάρκουλης), με την Ελληνίδα κυρα-Φροσύνη (Ειρήνη Παπά). Η κυρα-Φροσύνη είναι παντρεμένη και έχει δύο παιδιά. Ξέροντας ότι θα τιμωρηθεί γι' αυτή τη σχέση, φυγαδεύει τα παιδιά της στον πατέρα τους και μένει με την πιστή βάγια της στα Ιωάννινα. Πράγματι, η Χανιφέ (Θεανώ Ιωαννίδου), σύζυγος του Μουχτάρ, διατάζει τη σύλληψή της, με αποτέλεσμα να βρεθεί στο παλάτι, όπου ο Αλή Πασάς τη βλέπει και την ερωτεύεται. Όταν η κυρα-Φροσύνη αποκρούει τον έρωτά του, αυτός διατάζει να την πνίξουν στην λίμνη των Ιωαννίνων.

## Διανομή ρόλων
* Ειρήνη Παπά - κυρα-Φροσύνη**'
* [[Ανδρέας Μπάρκουλης]] - Μουχτάρ**'
* Ανδρέας Ζησιμάτος - Ταχίρ
* Τζαβαλάς Καρούσος - Αλή Πασάς**'
* [[Δημήτρης Καλλιβωκάς]] - [[Ιωάννης Κωλέττης]]
* [[Ελένη Ζαφειρίου]] - βάγια
* [[Τάκης Χριστοφορίδης]] - Σαλμπονέλ
* Θεανώ Ιωαννίδου - Χανιφέ**'
* Γιώργος Ρώης - αρχιδούκας
* Μαρία Σολδάτου - Αϊσά
* Γιώργος Ολύμπιος - Μιλαράς

## Παραγωγή και παραλειπόμενα
Σύμφωνα με τον Δημήτρη Καλλιβωκά, για τον ρόλο της κυρα-Φροσύνης είχε προβλεφθεί αρχικά η Αλίκη Βουγιουκλάκη, ενώ ο τίτλος της ταινίας επρόκειτο να είναι *Ο Αλή Πασάς και η κυρα-Φροσύνη.* Ο τίτλος όμως διέρευσε με αποτέλεσμα πρώτος ο Κώστας Στράντζαλης να αναλάβει την παραγωγή παρόμοιας ταινίας χρησιμοποιώντας αυτόν τον τίτλο.  Εκείνη η ταινία κυκλοφόρησε την ίδια χρονιά σε σκηνοθεσία Στέφανου Στρατηγού, με την Γκέλυ Μαυροπούλου και τον Διονύση Παπαγιαννόπουλο στους πρωταγωνιστικούς ρόλους. 

Κυκλοφόρησε και με τη μορφή ντιβιντί στις 10 Σεπτεμβρίου 2013. 
## Παραπομπές


## Εξωτερικοί σύνδεσμοι
*

Κατηγορία:Ελληνικές ταινίες της δεκαετίας 1950
Κατηγορία:Ταινίες του 1959
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ελληνικές ιστορικές ταινίες
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ταινίες σε σενάριο Γρηγόρη Γρηγορίου
Κατηγορία:Ταινίες βασισμένες σε έργα
Κατηγορία:Ταινίες με μουσική σύνθεση Τάκη Μωράκη
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες
Ευρωμπάσκετ 2003

Το 33ο ευρωπαϊκό πρωτάθλημα καλαθοσφαίρισης ανδρών, γνωστό ως **Ευρωμπάσκετ 2003**, διεξήχθη από τις 5 ως τις 14 Σεπτεμβρίου στη Σουηδία. Η εθνική ομάδα της Λιθουανίας κέρδισε τον τρίτο ευρωπαϊκό της τίτλο (τον πρώτο μετά τη διάλυση της Σοβιετικής Ένωσης), κερδίζοντας στον τελικό την Ισπανία με 93-84. Η εθνική ομάδα της Ελλάδας κατέλαβε την πέμπτη θέση, με νίκες 5-1.

## Τελική Κατάταξη

## Προκριματικός Γύρος
### Γκρουπ A

### Γκρουπ Β

### Γκρουπ Γ

### Γκρουπ Δ

## Φάση Νοκ-άουτ
Οι πρώτοι του κάθε ομίλου προκρίθηκαν απ' ευθείας στην προημιτελική φάση. Οι δεύτεροι των ομίλων διασταυρώθηκαν με τους τρίτους σε αγώνες πρόκρισης (αγώνες νοκ-άουτ) και οι νικητές προκρίνονταν στα προημιτελικά.

### Προκριματικά

### Τελική Φάση

### Θέσεις 5 ως 8

## Βραβεία

* **Χρυσή Πεντάδα**:
** 20px| Τόνι Πάρκερ
** 20px| Σαρούνας Γιασικέβιτσιους
** 20px| Σαρούνας Στομπέργκας
** 20px| Αντρέι Κιριλένκο
** 20px| Πάου Γκασόλ

* **Καλύτερος σκόρερ**: 20px| Πάου Γκασόλ (μέσο όρο: 25,8 πόντοι/αγώνα και σύνολο 155 πόντους)
* **Περισσότερες Ασσίστ**: 20px| Σαρούνας Γιασικέβιτσιους (Μ.Ο.: 8,2 ασίστ/αγώνα)
* **Περισσότερα Ριμπάουντ**: 20px| Πρέντραγκ Ντρόμπνιακ (σύνολο 48 σε 7 αγώνες)

## Συνθέσεις ομάδων
* **Λιθουανία**: Γκιέντριους Γκούστας, Μιντάουγκας Ζουκάουσκας, Άρβυντας Ματσιγιάουσκας, Σάουλιους Στομπέργκας, Ραμούνας Σισκάουσκας, Ντάριους Σονγκάιλα, Ντονάτας Σλανίνα, Εουρέλιους Ζουκάουσκας, Κσίστοφ Λαβρινόβιτς, Σαρούνας Γιασικέβιτσιους, Ντάινιους Σαλένγκα, Βιργκίνιους Πρασκέβιτσιους, Άρβιντας Ματσιγιάουσκας, Σαρούνας Γιασικέβιτσιους, Ραμούνας Σισκάουσκας.
* **Ισπανία**: Πάου Γκασόλ, Ροζέρ Γκριμάου, Κάρλες Μάρκο, Χουάν Κάρλος Ναβάρο, Χοσέ Μανουέλ Καλδερόν,  Φελίπε Ρέγιες, Κάρλος Χιμένεθ, Αλμπέρτο Ερέρος, Ροδρίγο ντε λα Φουέντε, Αντόνιο Μπουένο, Αλφόνσο Ρέγιες, Χόρχε Γκαρμπαχόσα.
* **Ιταλία**: Νίκολα Ραντούλοβιτς, Τζιανλούκα Βαζίλε, Τζιάκομο Γκαλάντα, Ματέο Σοράνια, Ντένις Μαρκονάτι, Αλεσάντρο Ντε Πολ, Άλεξ Ριγκέτι, Νταβίντε Λάμα, Μάσιμο Μπουλέρι, Μικέλε Μιάν, Ρομπέρτο Κιάτσιγκ, Αλεσάντρο Τσιταντίνι.
* **Γαλλία**: Μουσταφά Σονκό, Ταρίκ Αμπντούλ Ουαχάντ, Ζερόμ Μοϊζό, Λοράν Φουαρέστ, Αλέν Ντιγκμπέ, Τόνι Πάρκερ, Μακάν Ντιουμασί, Φλοράν Πιετρούς, Σιρίλ Ζυλιάν, Μπορίς Ντιαό, Τιερί Ρυπέρ, Ρονί Τυριάφ.
* **Ελλάδα**:  Δημήτρης Διαμαντίδης, Δημήτρης Παπανικολάου, Γιώργος Σιγάλας, Φραγκίσκος Αλβέρτης, Νίκος Χατζηβρέττας, Θοδωρής Παπαλουκάς, Αντώνης Φώτσης, Δήμος Ντικούδης, Ιάκωβος Τσακαλίδης, Χρήστος Χαρίσης, Ευθύμης Ρεντζιάς, Μιχάλης Κακιούζης.
* **Σερβία/Μαυροβούνιο**: Ντούσαν Βούκσεβιτς, Ντέγιαν Κοτούροβιτς,  Νεμπόισα Μπόγκαβατς, Βούλε Αβντάλοβιτς, Πρέντραγκ Στογιάκοβιτς, Τζούρο Όστοϊτς,  Μάρκο Γιάριτς, Πρέντραγκ Ντρόμπνιακ, Όγκνιεν Άσκραμπιτς, Μίλος Βούγιανιτς, Κόστα Πέροβιτς, Μίλαν Γκούροβιτς.

## Εξωτερικοί σύνδεσμοι
* FIBA Europe Eurobasket 2003



2003
Ευρωπαικο Πρωταθλημα Καλαθοσφαιρισης Ανδρων 2003
Ευρωπαικο Πρωταθλημα Καλαθοσφαιρισης Ανδρων 2003
Ευρωμπάσκετ 1949

Το **Ευρωπαϊκό Πρωτάθλημα Καλαθοσφαίρισης 1949** ήταν η έκτη διοργάνωση του Ευρωμπάσκετ και σύμφωνα με τη *[[FIBA Europe]]* υπήρξε το πιο αδύναμο Ευρωμπάσκετ που έγινε ποτέ. Διεξήχθη στο Κάιρο, πρωτεύουσα της Αιγύπτου, μεταξύ 15-22 Μαΐου 1949.

Σύμφωνα με την τότε πρακτική, οι αγώνες έπρεπε να φιλοξενηθούν από τη Σοβιετική Ένωση, νικήτρια του προηγούμενου Ευρωμπάσκετ, αλλά αυτή αρνήθηκε. Η δευτεραθλήτρια του 1947 Τσεχοσλοβακία δεν μπορούσε να τους αναλάβει για δεύτερη συνεχόμενη φορά, οπότε η διοργάνωση τελικά δόθηκε στην τρίτη Αίγυπτο. Οι δυσκολίες όμως δεν σταμάτησαν εκεί: Εξαιτίας της μεγάλης (για τα τότε μεταφορικά μέσα) απόστασης, η συντριπτική πλειοψηφία των κρατών δεν έδειξε καμία διάθεση συμμετοχής. Έτσι στο τουρνουά αυτό μπήκαν μόλις επτά εθνικές ομάδες, από τις οποίες μόνο τρεις είχαν συμμετάσχει ξανά σε Ευρωμπάσκετ!

Με τόσο μικρή συμμετοχή, το σύστημα διεξαγωγής ήταν απλό: Όλοι έπαιξαν με όλους και οι τρεις πρώτοι της βαθμολογίας μοιράστηκαν τα μετάλλια. Πρωταθλήτρια αναδείχθηκε η Αίγυπτος μέσα στην έδρα της (πρώτο και μοναδικό χρυσό μετάλλιο στην ιστορία της), δεύτερη η Γαλλία και τρίτη η Ελλάδα (πρώτο μετάλλιο στην ιστορία της). Κορυφαίος παίχτης αναδείχτηκε ο Χουσεΐν Οζτούρκ της Τουρκίας.

## Τελική Κατάταξη

## Αγώνες

## Συνθέσεις νικητών
* **Αίγυπτος**: Youssef Abbass, Youssef Abou Off, Fouad Aboul Kheir, Gaby Catafago, Salah El Dine Nessim, Rahman Hafez Abdel, Hussein Montasser, Mohammed Ali Raschidi, Wahid Saleh, Mohammad Soliman, Albert Tadros, Medhat Youssef.
* **Γαλλία**: André Buffiere, Robert Busnel, René Chocat, Jacques Desseme, Maurice Dessymonnet, Louis Devoti, Jacques Favory, Fernand Guillou, Jean Perniceni, Jean-Pierre Salignon, Jean Szwidzinski, André Vacheresse.
* **Ελλάδα**: Αλέκος Αποστολίδης, Στέλιος Αρβανίτης, Αθανάσιος Κωστόπουλος, Γιάννης Λάμπρου, Φαίδων Ματθαίου, Νίκος Μήλας, Νικόλας Μπουρνέλλος, Νίκος Νομικός, Μίσσας Πανταζόπουλος, Νικόλας Σκυλακάκης, Αλέκος Σπανουδάκης, Δημήτριος Ταλιαδώρος.

## Εξωτερικοί σύνδεσμοι
* FIBA Europe Eurobasket 1949
* Άρθρο της FIBA για το τουρνουά
* FIBA Europe Άρθρο της FIBA για τα Ευρωμπάσκετ της δεκαετίας του '40

1949
Ευρωπαικο Πρωταθλημα Καλαθοσφαιρισης Ανδρων 1949
Ευρωπαικο Πρωταθλημα Καλαθοσφαιρισης Ανδρων 1949
Κερκόπορτα

Στην Κωνσταντινούπολη, κοντά στο Παλάτι του Κωνσταντίνου Ζ' Πορφυρογέννητου υπήρχε μια μικρή πόρτα. Η μισή ήταν κάτω από το επίπεδο του εδάφους και λεγόταν **Κερκόπορτα** ή *πύλη του κίρκου*, επειδή οδηγούσε σε ένα ιπποδρόμιο (*circus*), τον Ξυλόκερκο, έξω από τα τείχη. Το πιθανότερο είναι ότι ήταν δρύινη. Λεγόταν κερκόπορτα επειδή στα λατινικά κέρκους είναι η Βελανιδιά ή Δρυς. Επίσης στο ίδιο τείχος, η πύλη "Belgrad Kapisι" λεγόταν Ξυλόκερκος.
 
Κατά την παράδοση, από αυτήν εισήλθαν (πιθανόν από εσωτερική προδοσία) στην Πόλη λίγοι γενίτσαροι κατά την μεγάλη έφοδο στις 29 Μαΐου 1453, διασπώντας έτσι την άμυνα των πολιορκούμενων και προκαλώντας την Άλωση της Κωνσταντινούπολης.

## Παραπομπές

Κατηγορία:Βυζαντινή Κωνσταντινούπολη
Τζαφέρ Ταγιάρ

Ο **Τζαφέρ Ταγιάρ Πασάς** (τουρκ.:*Cafer Tayyar Eğilmez*, 1877 - 3 Ιανουαρίου 1958) ήταν Τούρκος στρατηγός, αλβανικής καταγωγής γεννημένος στην Πρίστινα. Είχε λάβει το παρωνύμιο Εγκιλμέζ=Άκαμπτος.
 
Κατά τα τουρκικά πολεμικά γεγονότα του 1918-1920 στο Βαλκανικό μέτωπο προσχώρησε στο Κεμαλικό κίνημα όπου και ανέλαβε με τον βαθμό του υποστρατήγου την διοίκηση του τουρκικού στρατού Ανατολικής Θράκης, του 7ου Σώματος, καθώς και των ατάκτων σωμάτων με τα οποία και προπαρασκεύασε την προς την Αδριανούπολη κατά των Ελλήνων αντίσταση.

Κατά τον Μάρτιο του 1920, καταγγέλλοντας την Ανακωχή του Μούδρου 1918, δήλωσε στον Άγγλο αξιωματικό Λίστερ, επόπτη των Συμμάχων στην Αδριανούπολη, ότι παύει να τον αναγνωρίζει πλέον.

Μετά όμως τη νικηφόρα έκβαση των πολεμικών επιχειρήσεων του Ιουλίου 1920 και την ταχύτατη προέλαση της 9ης Ελληνικής Μεραρχίας Πεζικού προς την Αδριανούπολη, ο Τζαφέρ Ταγιάρ προσπάθησε να διαφύγει με άλογο, και χωρίς συνοδεία, προς το βουλγαρικό έδαφος όπου όμως συνελήφθη αιχμάλωτος στις 11 Ιουλίου και την επομένη καταλήφθηκε η Αδριανούπολη. 

Για την σύλληψη του Τζαφέρ Ταγιάρ κινήθηκε ο 11ος λόχος της 10ης Ελληνικής Μεραρχίας Πεζικού  -αποσπασθείς στην 9η Ελληνική Μεραρχία Πεζικού- υπό το λοχαγό Πεζικού Δημήτριο Μεσσαριτάκη , ο οποίος φονεύθηκε στο Δορύλαιο την 9η Ιουλίου 1921 . Τη σύλληψη του Ταγιάρ και την παράδοσή του στον Έλληνα στρατηγό Αλέξανδρο Μαζαράκη -Αινιάν, διηνήργησε ομάδα μάχης του ανωτέρω λόχου, υπό τον δεκανέα Πεζικού και πρώην σύνδεσμο του Παύλου Μελά το 1904, Νικόλαο Καθάριο , ο οποίος τον Ιούλιο του 1921 τιμήθηκε με το Αργυρούν Αριστείον Ανδρείας για την πολεμική του δράση ,καθώς και για το γεγονός ότι σεβόμενος το δίκαιο του πολέμου , απέτρεψε την κακοποίηση του Τζαφέρ Ταγιάρ από υφιστάμενό του.

Ο Τζαφέρ Ταγιάρ μεταφέρθηκε στην Αθήνα παραμένοντας αιχμάλωτος 32 μήνες, με την δυνατότητα όμως να κινείται κάπως ελεύθερα, μέχρι την ανταλλαγή πληθυσμών το 1923, όπου και φέρεται να ανταλλάχθηκε με τον Έλληνα στρατηγό, αιχμάλωτο των Τούρκων, στη Μικρασιατική Εκστρατεία, Νικόλαο Τρικούπη.Μετά την επιστροφή του στην Τουρκία αναμίχθηκε με την πολιτική και ανέλαβε Έπαρχος στη περιοχή της Σαμψούντας.

Ο Τζαφέρ Ταγιάρ πέθανε στις 3 Ιανουαρίου του 1958, στη Κωνσταντινούπολη, σε ηλικία 81 ετών. Είχε τιμηθεί με διάφορα παράσημα καθώς και με το μετάλλιο της Τουρκικής Δημοκρατίας.

## Ενδεικτικές Πηγές
* "Εγκυκλοπαίδεια Πάπυρος Larousse Britannica" τομ.56ος, σελ.277.
*Προφορική μαρτυρία Νικολάου Καθάριου, Κεχρόκαμπος Καβάλας, 1974.
*Μαζαράκης - Αινιάν, Αλέξανδρος, Απομνημονεύματα, εκδ. Ίκαρος, Αθήνα, 1949.

## Εξωτερικοί σύνδεσμοι
* 
*  Zülal Keleş, "Τζαφέρ Ταγιάρ Πασάς" , *Atatürk Araştırma Merkezi Dergisi* (= Εκδόσεις Ερευνητικού Κέντρου Ατατίουρκ), τεύχος 44, Cilt: XV, έτους 1999. {Τουρκική}

Ταγιάρ
Τ
Όμπλαστ του Μπέλγκοροντ

Το **Όμπλαστ του Μπέλγκοροντ** (ρωσικά: *Белгоро́дская о́бласть*) είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Βρίσκεται στα σύνορα της χώρας με την Ουκρανία, στην οποία ανήκε έως το 1954.

Πρωτεύουσα της περιφέρειας είναι η πόλη Μπέλγκοροντ (356.402 κάτοικοι - απογρ. 2010). Άλλες σημαντικές πόλεις είναι το Στάρι Οσκόλ (221.085) και το Γκούμπκιν (86.083). 

## Παραπομπές


## Εξωτερικοί σύνδεσμοι
* 

Μπελγκοροντ
Όμπλαστ του Μπριάνσκ

Το **Όμπλαστ του Μπριάνσκ** (ρωσικά: *Бря́нская о́бласть*) είναι ομοσπονδιακό υποκείμενο της Ρωσίας. Βρίσκεται στα σύνορα της χώρας με την Ουκρανία και τη Λευκορωσία και υπάγεται στο Κεντρικό Διαμέρισμα.

Πρωτεύουσα της περιφέρειας είναι το Μπριάνσκ (415.721 κάτοικοι - απογρ. 2010). Άλλες σημαντικές πόλεις είναι το Κλιντσί (67.325) και το Νοβοζίμπκοφ (43.038).

Η Περιφέρεια Μπριάνσκ είναι το μοναδικό ρωσικό ομοσπονδιακό υποκείμενο που διατηρεί το Σφυροδρέπανο και στο εθνόσημο και στη σημαία του.

## Παραπομπές


## Εξωτερικοί σύνδεσμοι
* 

Μπριανσκ
Όμπλαστ του Βλαντίμιρ

Το **Όμπλαστ του Βλαντίμιρ** (ρωσικά: *Влади́мирская о́бласть*) είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα.

Πρωτεύουσα της περιφέρειας είναι το Βλαντίμιρ (345.373 κάτοικοι - απογρ. 2010). Άλλες μεγάλες πόλεις είναι το Κοβρόφ (155.499) και το Μούρομ (126.901).

Το Βλαντίμιρ, το Μούρομ και το μικρότερο αλλά αρχαιότερο Σούζνταλ ανήκουν στις πλέον ιστορικές ρωσικές πόλεις. Υπήρξαν αστικά κέντρα του πρώτου ρωσικού βασιλείου, του ''Κράτους των Ρως'', ενώ κατά τον ύστερο μεσαίωνα ανεξαρτητοποιήθηκαν και συγκρότησαν δική τους ηγεμονία (Πριγκιπάτο του Βλαντίμιρ-Σούζνταλ). Ως αποτέλεσμα αυτής της κληρονομιάς, η περιφέρεια Βλαντίμιρ ανήκει σήμερα στο Χρυσό Δακτύλιο, προσελκύοντας πλήθος επισκεπτών. Πολλά μνημεία της συγκαταλέγονται επίσης στον κατάλογο Παγκόσμιας Πολιτιστικής Κληρονομιάς της UNESCO.

## Παραπομπές


## Εξωτερικοί σύνδεσμοι
* 

*
Βλαντιμιρ
478 π.Χ.

## Γεγονότα
* Ο Παυσανίας με 50 τριήρεις (αθηναϊκές και σπαρτιατικές) εκστρατεύει στην Κύπρο για να την απαλλάξει από την περσική κατοχή.
* Παρά τις διαμαρτυρίες των Σπαρτιατών, η Αθήνα οχυρώνεται και πάλι με τείχη κατά την ανοικοδόμησή της μετά την καταστροφή της από τους Πέρσες.
* Ίδρυση της Α΄ Αθηναϊκής Συμμαχίας
* Επώνυμος άρχοντας των Αθηνών ο Τιμοσθένης ο Αθηναίος
* Ο Ιέρων γίνεται τύραννος των Συρακουσών μετά τον θάνατο του αδελφού του.

## Θάνατοι
* Γέλων, τύραννος των Συρακουσών

Κατηγορία:Έτη
477 π.Χ.

## Γεγονότα
* Ο Σπαρτιάτης συγκυβερνήτης Λεωτυχίδας και ο Αθηναίος ηγέτης Θεμιστοκλής στέλνουν στρατό και στόλο για την κατάκτηση της Βόρειας Ελλάδας.
* Οι ελληνικές πόλεις γύρω από το Αιγαίο δεν βρίσκονται πλέον υπό τον έλεγχο των Σπαρτιατών.
* Μάχη του Κρεμέρα: Ρωμαϊκές δυνάμεις σε οχυρό επί του ποταμού Κρεμέρα στο Λάτιο ηττώνται από στράτευμα από την ετρουσκική πόλη Βήιοι.

## Θάνατοι
* Δούκας Τάο του Τζίν, κυβερνήτης του Κράτους των Τζιν στην Κίνα

Κατηγορία:Έτη
476 π.Χ.

## Γεγονότα
* Ο Κίμων καταλαμβάνει τη Σκύρο και ένα έτος αργότερα την Κάρυστο.
* Ο ποιητής Πίνδαρος επισκέπτεται τη Σικελία και γίνεται ευνοϊκά δεκτός στις αυλές των τυράννων Θήρωνος και Ιέρωνος, που του παραγγέλλουν μερικά από τα κορυφαία έργα του. Μέσα από αυτές τις γνωριμίες η φήμη του Πινδάρου εξαπλώνεται σε όλο τον ελληνικό κόσμο.

## Θάνατοι
*  Τσιν των Τσου (ανατολικά), βασιλιάς της Δυναστείας των Τσου στην Κίνα

Κατηγορία:Έτη
475 π.Χ.

## Γεγονότα
* Η Σκύρος παραδίδεται στην Αθηναϊκή συμμαχία, καθώς οι Δόλοπες, οι οποίοι την είχαν καταλάβει κι επιδίδονταν στην πειρατεία, καταδικάζονται από τη Δελφική Αμφικτυονία σε αποζημίωση που δεν μπορούν να καταβάλουν
* Ο Αισχύλος γράφει στη Σικελία το δράμα Αιτναίαι

## Γεννήσεις

## Θάνατοι
* Άτοσσα, αυτοκράτειρα της Περσίας από την δυναστεία των Αχαιμενιδών

Κατηγορία:Έτη
Όμπλαστ της Καλούγκα

Το **Όμπλαστ της Καλούγκα** (ρωσικά: *Калу́жская о́бласть*) είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Σημαντικότερες πόλεις της είναι η πρωτεύουσα Καλούγκα (324.698 κάτοικοι - απογρ. 2010) και το Όμπνινσκ (105.706).

Κατά τον ύστερο μεσαίωνα (14ος-15ος αι.), μετά την αποσύνθεση του Κράτους των Ρως και τη μογγολική εισβολή, τα εδάφη της περιφέρειας ήταν έδρα μιας σειράς βραχύβιων μικρών ηγεμονιών που έμειναν στην ιστορία ως *Άνω Πριγκιπάτα* (επειδή βρίσκονταν στον άνω ρου του ποταμού Οκά). Τα περισσότερα πριγκιπάτα ενσωματώθηκαν στη Μοσχοβία στα τέλη του 15ου αιώνα, για να αποφύγουν την απειλή των καθολικών Λιθουανών από δυσμάς.

Αν και σήμερα συνορεύει με τη βιομηχανική ζώνη της Μόσχας, η περιφέρεια είναι ένας από τους αγαπημένους τόπους αναψυχής των Μοσχοβιτών, αφού μεγάλο μέρος της καλύπτεται από πυκνά δάση και μικρές λίμνες.

## Παραπομπές


## Εξωτερικοί σύνδεσμοι
* 

Καλουγκα
472 π.Χ.

## Γεγονότα
* Λαμβάνουν χώρα οι 77οi Ολυμπιακοί αγώνες της αρχαιότητας.
* Ο Εργοτέλης ο Κνώσειος στέφεται Ολυμπιονίκης στο αγώνισμα του δόλιχου αντιπροσωπεύοντας την πόλη της Ιμέρας.
* Νίκη του Αισχύλου στην Αθήνα με το έργο του *[[Πέρσες (Αισχύλου)|Πέρσες]]*.

Κατηγορία:Έτη
471 π.Χ.

## Γεγονότα
* Ο Άδμητος, βασιλιάς των Μολοσσών στην Ήπειρο, φιλοξενεί στην αυλή του τον Αθηναίο στρατηγό Θεμιστοκλή, ο οποίος είχε εξοστρακιστεί την ίδια χρονιά. Κλείνοντας τα αυτιά του στα αιτήματα των Αθηναίων και Λακεδαιμονίων πρέσβεων, που κατέφθασαν λίγο αργότερα, παρέσχε στον Θεμιστοκλή ασφαλή μετακίνηση στην Πύδνα, από όπου μετέβη αργότερα στην περσική αυλή.
* Μάχη της Τεγέας: Οι Σπαρτιάτες νικούν τους Αργείους και τους Τεγεάτες.
* Ιδρύεται η αποικία του Πιξούντος στη Μεγάλη Ελλάδα, το σημερινό Πολικάστρο Μπουσσεντίνο στην Επαρχία του Σαλέρνο.

Κατηγορία:Έτη
470 π.Χ.

## Γεγονότα
* Αρχίζει η ανέγερση του Ναού του Δία στην Ολυμπία (προσεγγιστική χρονολογία).

## Γεννήσεις
* Ασπασία, σύζυγος του Περικλή
* Σωκράτης, Έλληνας φιλόσοφος
* Φιλόλαος, Έλληνας μαθηματικός και φιλόσοφος
* Ιπποκράτης ο Χίος, Έλληνας μαθηματικός (προσεγγιστική χρονολογία)

## Θάνατοι
* Παυσανίας, Σπαρτιάτης στρατηγός

Κατηγορία:Έτη
469 π.Χ.

## Γεγονότα
* Μάχη της Διπαίας: Οι Σπαρτιάτες νικούν τους ενωμένους Μαντινείς.
* Η Νάξος θέλει να αποχωρήσει από τη Συμμαχία της Δήλου, αλλά υφίσταται ναυτικό αποκλεισμό από τους Αθηναίους και υποχρεώνεται να παραδοθεί. Από τότε παραμένει μέλος της Δηλιακής Συμμαχίας πληρώνοντας συνεισφορά. Αυτή η ενέργεια των Αθηναίων αποδοκιμάζεται από τις υπόλοιπες ελληνικές πόλεις-κράτη.
* Ο Θεμιστοκλής, έχοντας εξορισθεί από την Αθήνα, διασχίζει το Αιγαίο και φθάνει στη Μαγνησία της Μικράς Ασίας, που βρίσκεται υπό περσική κυριαρχία.

## Θάνατοι
* Βασιλιάς Γιουάν των Τσου, της Δυναστείας των Τσου της Κίνας
* Λεωτυχίδας, βασιλιάς της Σπάρτης

Κατηγορία:Έτη
468 π.Χ.

## Γεγονότα
* Νίκη του Σοφοκλή στους δραματικούς αγώνες στην Αθήνα. Δεύτερος ο Αισχύλος.
* Η Σπάρτη αντιμετωπίζει απειλή από την Αρκαδία με την υποστήριξη του Άργους. Το Άργος επανακτά τον έλεγχο της Τίρυνθας.
* Το Άντιο καταλαμβάνεται από τον στρατό της Ρώμης.
* Ο Τζόου Τσεν Τινγκ Γουάνγκ γίνεται ο 28ος ηγεμόνας της Δυναστείας των Τζόου στην Κίνα.

## Γεννήσεις

## Θάνατοι
* Αριστείδης, Αθηναίος πολιτικός, επονομαζόμενος «ο Δίκαιος»

Κατηγορία:Έτη
467 π.Χ.

## Γεγονότα
* Μετά τον θάνατο του αδελφού του Ιέρωνος Α΄, ο Θρασύβουλος γίνεται τύραννος των Συρακουσών.
* Νίκη του Αισχύλου στους δραματικούς αγώνες στην Αθήνα με το έργο *[[Επτά επί Θήβας]]*.
* Η τραγωδία του Αισχύλου *[[Πέρσες (Αισχύλου)|Πέρσαι]]* παρουσιάζεται στη Σικελία.
* Πτώση μετεωρίτη στη περιοχή των Αιγός ποταμών. Οι πηγές αναφέρουν ότι ήταν ένα καφετί πέτρωμα στο μέγεθος ενός κάρου.
* Πρώτη καταγεγραμένη παρατήρηση του Κομήτη του Χάλεϋ από Ευρωπαίους.

## Γεννήσεις

## Θάνατοι
* Ιέρων Α΄, τύρρανος των Συρακουσών

## Παραπομπές


Κατηγορία:Έτη
466 π.Χ.

## Γεγονότα
* Ο Κίμων μεταφέρει τον πόλεμο εναντίον της Περσίας στη Μικρά Ασία και κερδίζει τη Μάχη του Ευρυμέδοντα στην Παμφυλία. Αυτή είναι μια αποφασιστική ήττα των Περσών, καθώς οι χερσαίες και θαλάσσιες δυνάμεις του Κιμώνα καταλαμβάνουν το περσικό στρατόπεδο και καταστρέφουν ή καταλαμβάνουν ολόκληρο τον περσικό στόλο των 200 τριήρεων (επανδρωμένων από Φοίνικες). Ως αποτέλεσμα, αρκετές νέες πόλεις γίνονται σύμμαχοι των Αθηνών, όπως η Φασηλίδα.
* Ο τύραννος Θρασύβουλος εκδιώκεται από τους πολίτες των Συρακουσών της Σικελίας και στην πόλη εγκαθίσταται δημοκρατικό πολίτευμα.
* Η ελληνική αποικία του Τάραντα ηττάται σε πόλεμο από τους ιθαγενείς πληθυσμούς της Απουλίας. Ως αποτέλεσμα, το καθεστώς της μοναρχίας του Τάραντα καταρρέει και εγκαθίσταται και εδώ δημοκρατικό πολίτευμα.

## Γεννήσεις

## Θάνατοι

Κατηγορία:Έτη
465 π.Χ.

## Γεγονότα
* Ο Πέρσης βασιλιάς Ξέρξης Α΄ δολοφονείται μαζί με τον μεγαλύτερο γιο του από τον Αρτάβανο. Ο Πέρσης στρατηγός Μεγάβυζος θεωρείται ότι ήταν ένας από τους συνωμότες στη δολοφονία.
* Ο Αρτάβανος αποκτά τον έλεγχο της Περσικής Αυτοκρατορίας επί αρκετούς μήνες, αλλά το επόμενο έτος προδίδεται από τον Μεγάβυζο και δολοφονείται από τον άλλο γιο του Ξέρξη, τον Αρταξέρξη.
* Η Θάσος εξεγείρεται και αποσπάται από τη Συμμαχία της Δήλου. Αφορμή είναι μια αντιδικία σχετικώς με το εμπόριο της θρακικής ενδοχώρας και ειδικότερα για την ιδιοκτησία ενός χρυσωρυχείου. Οι Αθηναίοι υπό τον Κίμωνα πολιορκούν τη Θάσο, αφού πρώτα ο αθηναϊκός στόλος νικά τον στόλο της Θάσου.
* Ο Φειδίας αρχίζει να δημιουργεί το Άγαλμα της Προμάχου Αθηνάς. Θα το ολοκληρώσει δέκα χρόνια αργότερα.

## Γεννήσεις

## Θάνατοι
* Ξέρξης Α΄, βασιλιάς της Περσίας
* Βασιλιάς Κουτσιάν του Κράτους του Γιουέ στην Κίνα

## Παραπομπές


Κατηγορία:Έτη